Nogometni savez Andore
Nogometni savez Andore (Katalonski: Federació Andorrana de Futbol, FAF) je najviše nogometno tijelo u Andori. Sjedište nogometnog saveza je u Escaldes-Engordanyju. Nogometni savez Andore je osnovan 1994. Član FIFA-e je od 1996. a UEFA-e od 1994. godine. Nogometni savez Andore organizira takmičenja: Prva nogometna liga Andore (Primera Divisió), Druga nogometna liga Andore (Segona Divisió), Kup Andore u nogometu (Copa Constitució). Superkup Andore u nogometu (Supercopa andorrana de futbol). Pod kontrolom nogometnog saveza Andore su i nacionalne reprezentacije muška, ženska te ostale reprezentacije u omladinskim kategorijama U21, U19, U17.